Opdateret 15.48 med resultat af grundlovsforhøret.

En 33-årig mand er blevet varetægtsfængslet i fire uger, efter Østjyllands Politi har sigtet ham for et overgreb mod en fireårig pige.

Pigen blev i går omkring middag fjernet fra daginstitutionen på Snogebækvej i Aarhus V og taget med til en nærliggende adresse, hvor hun ifølge politiet var udsat for et seksuelt overgreb.

Det er manden sigtet for Den 33-årige mand er sigtet for: §261 om frihedsberøvelse

§216, §221, §225 og §232 omhandlede voldtægt, sex med barn under 12 år samt anden kønslig omgang

Pigen blev væk under et vagtskifte i Børnehuset Snogebæksvej. Hun nåede at være væk i en time, før hun selv fandt vej tilbage til institutionen igen.

- Vi får en anmeldelse om, at der var en fireårig pige, som havde været væk fra daginstitutionen i times tid, siger vicepolitiinspektør Lennart Glerup fra Østjyllands Politi.

- Efterforskningen har ført os hen til, at vi i dag har fremstillet en person i grundlovsforhør, hvor han bliver sigtet for frihedsberøvelse og for voldtægt, fortæller han.

Læs også : Børnechef efter bortførsel: Umuligt at overvåge børnene konstant

Den 33-årige mand nægtede at udtale sig ved grundlovsforhøret, fordi han havde det psykisk dårligt. Forhøret fandt i øvrigt sted bag lukkede døre.

Udover den 33-årige mand, der er blevet fremstillet i grundlovsforhør i dag, så har politiet også anholdt en anden person. Det vides dog endnu ikke med sikkerhed, hvad den anden persons rolle har været.

- Vi har sigtet to, men har været i tvivl om, hvordan det helt præcist hang sammen. De undersøgelser og afhøringer, vi foretaget indtil videre, gør, at vi kun har grundlag for at fremstille den ene, siger Lennart Glerup.

Den anden person sidder fortsat anholdt, oplyser Østjyllands Politi.